ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยอายุใบอนุญาตเกี่ยวกับวัสดุกัมมันตรังสีประเภทวัสดุพลอยได้หรือพลังงานปรมาณูจากเครื่องกำเนิดรังสีพ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๒๑ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ ดังนี้ข้อ ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติ ว่าด้วยอายุใบอนุญาตเกี่ยวกับวัสดุกัมมันตรังสีประเภทวัสดุพลอยได้หรือพลังงานปรมาณูจากเครื่องกำเนิดรังสีพ.ศ. ๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ การจำแนกประเภทของวัสดุพลอยได้และพลังงานปรมาณูจากเครื่องกำเนิดรังสีให้เป็นไปตามประกาศคณะกรรมการพลังงานปรมาณูเพื่อสันติ เรื่องมาตรฐานความปลอดภัยเกี่ยวกับรังสีออกตามความในพระราชบัญญัติพลังงานปรมาณูเพื่อสันติพ.ศ. ๒๕๐๔ พ.ศ. ๒๕๔๙ข้อ ๔ อายุใบอนุญาตผลิตมีไว้ในครอบครองหรือใช้ซึ่งวัสดุพลอยได้โดยการจำแนกประเภทสามารถกำหนดได้ดังต่อไปนี้(๑) วัสดุพลอยได้ประเภท ๑ กำหนดให้ใบอนุญาตมีอายุไม่เกินหนึ่งปีนับแต่วันที่ได้รับอนุญาต(๒) วัสดุพลอยได้ประเภท ๒ กำหนดให้ใบอนุญาตมีอายุไม่เกินสองปี นับแต่วันที่ได้รับอนุญาต(๓) วัสดุพลอยได้ประเภท ๓ กำหนดให้ใบอนุญาตมีอายุไม่เกินสามปีนับแต่วันที่ได้รับอนุญาต(๔) วัสดุพลอยได้ประเภท ๔ กำหนดให้ใบอนุญาตมีอายุไม่เกินสี่ปีนับแต่วันที่ได้รับอนุญาต(๕) วัสดุพลอยได้ประเภท ๕ กำหนดให้ใบอนุญาตมีอายุไม่เกินห้าปีนับแต่วันที่ได้รับอนุญาตข้อ ๕ ใบอนุญาตนำหรือส่งออกนอกราชอาณาจักรนำหรือสั่งเข้ามาในราชอาณาจักรซึ่งวัสดุกัมมันตรังสีประเภทวัสดุพลอยได้มีอายุไม่เกินหกเดือนนับแต่วันที่ได้รับอนุญาต แต่ทั้งนี้ต้องไม่เกินระยะเวลาตามข้อ ๔ข้อ ๖ อายุใบอนุญาตผลิตมีไว้ในครอบครองหรือใช้ซึ่งพลังงานปรมาณูจากเครื่องกำเนิดรังสีให้มีการจำแนกตามประเภทของเครื่องกำเนิดรังสีดังต่อไปนี้(๑) เครื่องกำเนิดรังสีประเภท ๑กำหนดให้ใบอนุญาตมีอายุไม่เกินหนึ่งปี นับแต่วันที่ได้รับอนุญาต(๒) เครื่องกำเนิดรังสีประเภท ๒ กำหนดให้ใบอนุญาตมีอายุไม่เกินสองปีนับแต่วันที่ได้รับอนุญาต(๓) เครื่องกำเนิดรังสีประเภท ๓ กำหนดให้ใบอนุญาตมีอายุไม่เกินสามปีนับแต่วันที่ได้รับอนุญาตข้อ ๗ ในกรณีผู้ขอรับใบอนุญาตยื่นคำขอรับใบอนุญาตวัสดุพลอยได้หรือพลังงานปรมาณูจากเครื่องกำเนิดรังสีมากกว่าหนึ่งประเภทมาในคราวเดียวกันและให้ใบอนุญาตนั้นมีอายุตามประเภทของวัสดุกัมมันตรังสีหรือเครื่องกำเนิดรังสีที่มีอายุต่ำสุดอายุใบอนุญาตตามวรรคหนึ่งให้เป็นไปตามที่กำหนดไว้ในข้อ ๔ หรือข้อ ๕แล้วแต่กรณีข้อ ๘ ในกรณีผู้ขอรับใบอนุญาตยื่นแบบคำขอดังกล่าวมาในระหว่างระยะเวลาที่ใบอนุญาตยังมีผลใช้บังคับเมื่อผู้ขอรับใบอนุญาตแสดงเจตจำนงโดยชัดแจ้งให้เพิ่มเติมบัญชีรายการวัสดุพลอยได้หรือเครื่องกำเนิดรังสีเข้าไปในใบอนุญาตคณะกรรมการอาจพิจารณาให้เพิ่มเติมบัญชีรายการวัสดุพลอยได้หรือเครื่องกำเนิดรังสีที่ยื่นคำขอมาในครั้งนี้เข้าไปในบัญชีรายการของใบอนุญาตได้ทั้งนี้อายุของใบอนุญาตดังกล่าวยังคงมีผลใช้บังคับตามกำหนดเวลาเดิมประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๙/๒๖ มีนาคม ๒๕๕๕